armvectores/hy_wikipedia_2023 huggingface dataset:
Անտիպոդներ

Անտիպոդներ, (հունարեն αντίποδες - հակոտնյա, անտի... + πονς - ոտք), բջիջներ, որոնք տեղադրված են ծածկասերմ բույսերի սաղմնապարկի ծայրում գտնվող ձվաբջջային ապարատի հակառակ բևեռում։
Անտիպոդները մերկ են կամ բարակ թաղանթով պատված, թիվը տատանվում է 1—300-ի սահմաններում։ Անտիպոդների հավաքածուն կոչվում է անտիպոդային ապարատ, որի բջիջների ձևը, մեծությունը, թիվը, կյանքի տևողությունը և կորիզների քանակը տարբեր բույսերում տարբեր են։ Անտիպոդները չեն մասնակցում ձվաբջջի բեղմնավորմանը և սաղմի զարգացմանը։
Մեծ Տերեխտա

Մեծ Տերեխտա (ռուս.՝ Большая Терехта), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կատուն) գետի ձախ ափով՝ 475 կմ հեռավորության վրա։ Գետի երկարությունը 39 կմ է։ Լողավազանից հեռու է 438 կմ²։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010100312115100003946
Հիդրոլոգիական ուսումնասիրությունների կոդը - 115100394
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կապիտանշչինո

Կապիտանշչինո (ռուս.՝ Капитанщино), գյուղ Ռուսաստանի Լիպեցկի մարզի Դոբրովսկի շրջանի կազմում։
Բնակչությունը 2006 թվականին գրանցված տվյալներով կազմում էր 301 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սոս (համայնք)

Սոս (ֆր.՝ Sausses, օքս.՝ Saussas), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպերի գավառում։ Մտնում է Անտրևո կանտոնի կազմի մեջ։ Համայնքի շրջանը՝ Կաստելան։
Համայնքի INSEE կոդ՝ 04202։


== Բնակչություն ==
Համայնքի բնակչությունը 2008 թվականին կազմում էր 108 մարդ։


== Տնտեսություն ==
2007 թվականի տվյալներով 61 աշխատունակ տարիքի մարդկանցից (15-64 տարեկան) 42-ը տնտեսապես ակտիվ էին, 19-ը անգործ (ակտիվության ցուցանիշը 68,9 %, 1999 թվականին եղել է՝ 62,8 %)։ 42 աշխատունակ բնակիչներից 38-ը աշխատում էին (23 տղամարդ և 15 կին), անաշխատանք էին 4-ը (2 տղամարդ և 2 կին)։ 19 անգործ մարդկանցից 1-ը աշակերտներ կամ ուսանողներ են, 15-ը թոշակառու, 3-ը չէին աշխատում այլ պատճառներով։


== Տեսարժան վայրեր ==
Դղյակ կամ շահութաբեր տուն (ХVII դար)
Սեն Պիեր ծխական եկեղեցի, կառուցվել ռոմանական ոճով 1807 թվականին հին ժամատան տեղում
Ծխական նախկին եկեղեցի Նոտր Դամ, վերականգնվել է XIX դարի վերջում


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Սոս» (ֆրանսերեն)։ Արխիվացված օրիգինալից 2012-10-01-ին։ Վերցված է 2012-8-6 
«Սոս» (ֆրանսերեն)։ cassini.ehess.fr։ Արխիվացված օրիգինալից 2013-01-13-ին։ Վերցված է 2013-01-10
Բրունեյի թանգարան

Բրունեյան թանգարան, Բրունեյի ազգային թանգարան, որը գտնվում է երկրի մայրաքաղաք Բանդար Սերի Բեգավանում։ 
Թանգարանի ցուցադրությունը ծանոթացնում է զբոսաշրջիկներին տեղի բնակչության մշակույթի և սովորույթների հետ, սուլթանատի պատմությանը, Բրունեյի նավթի և գազի արդյունաբերության կայացմանը։ 
Սրահներում ներկայացված են Ղուրանի եզակի օրինակներ, հնագույն կերամիկա, գորգեր, ապակե և պղնձե իրեր, հնաոճ թնդանոթներ և դաշույններ, հնագույն գանձեր, որոնք գտնվել են Բրունեյի ափերին տեղի ունեցած նավաբեկությունների վայրերում։
Ցուցանմուշների մեջ կան այնպիսի հազվագյուտ իրեր, ինչպիսիք են 19-րդ դարի թուրքական երկարաճիտ կոշիկներ` կողմնացույցով, որը կարված էր գուլպայի մեջ, «Աստծո գերեզմանը» սադափե ռոտոնդայի մոդել, տասներորդ դարի ողորմություն հավաքելու բաժակ, Մեծ Մողոլների ժամանակների ադամանդներով պատված զրահներ և զգեստներ։
1969 թվականից թանգարանում հրատարակվում է «Brunei Museum Journal» ակադեմիական ամսագիրը։ 
Թանգարանի մշտական ցուցադրությունների շարքում են. 

Մուսուլմանական արվեստ
Նավթ և գազ
Բնագիտություն
Բրունեյի ավանդական մշակույթ
Բրունեյ Դարուսալամ. հնագիտություն և պատմությունԹանգարանում նաև անց են կացվում ժամանակավոր ցուցադրություններ։


== Ծանոթագրություններ ==


== Արտաքին հղումներ ==
Brunei Museums Department | Brunei Museum
Lenzi, Iola Museums of Southeast Asia. — Singapore: Archipelago Press, 2004. — С. 200. — ISBN 981-4068-96-9
Դաշկովսկի գյուղական խորհուրդ (Կոբելյակսկի շրջան)

Դաշկովսկի գյուղական խորհուրդ  (ուկրաիներեն՝ Дашківська сільська рада), Ուկրաինայի Պոլտավայի մարզի Կոբելյակսկի շրջանում։
2001 թվականի տվյալներով Դաշկովսկի գյուղական խորհրդում բնակվում էր 1151 մարդ։ Խորհրդում կա 5 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Բոլշայա Խլոպովայա (Մորոզովի շրջան)

Բոլշայա Խլոպովայա (ռուս.՝ Большая Хлоповая), գյուղ (խուտոր) Ռուսաստանի Դաշնության Ռոստովի մարզի Մորոզովսկի շրջանում։ Մտնում է Շիրոկո-Ատամանովսկի գյուղական համայնքի կազմի մեջ։
Չիչխան (այլ կիրառումներ)

Չիչխան, կարող է վերաբերել՝

Չիչխան - փշատագգիների ընտանիքի տերևաթափ ծառերի կամ թփերի ցեղ
Չիչխան - գետ Հայաստանի Շիրակի և Լոռու մարզերում, Փամբակի ձախ վտակը
Մեր գործն արդար է

«Մեր գործն արդար է» (ռուս.՝ Наше дело правое), խորհրդային ժողովրդին ուղղված խոսքի եզրափակիչ արտահայտությունը, որը ԽՍՀՄ ժողովրդական կոմիսարների խորհրդի փոխնախագահ Վյաչեսլավ Մոլոտովն ընթերցել է 1941 թվականի հունիսի 22-ի ցերեկվա ժամը 12-ին՝ Հայրենական մեծ պատերազմի սկսվելու օրը։


== Պատմություն ==
Այս կոչը որոշ տարբերակենրով, ինչպես նաև մաս- մաս բազմիցս կրկնվել է տպագիր պարբերականներում և բանավոր դիմումներում՝ ընդհուպ մինչև պատերազմի ավարտը։ Այն կրկնել է Իոսիֆ Ստալինըը ռադիոյով իր առաջին ելույթում 1941 թվականի հուլիսի 3-ին․ «...մեր երկրի բոլոր ժողովուրդները, Եվրոպայի, Ամերիկայի և Ասիայի երկրների բոլոր լավագույն մարդիկ, վերջապես, Գերմանիայի բոլոր լավագույն մարդիկ... տեսնում են, որ մեր գործն արդար է, որ թշնամին կոչնչացվի, որ մենք պետք է հաղթենք»։
Հաճախ սխալմամբ կարծում են, որ Ստալինն առաջինն է արտասանել այդ կարգախոսը։ Մոլոտովի ուղերձի տեքստը համաձայնեցվել է Ստալինի հետ։
Արտահայտությունը հաճախ կրճատվում է, օրինակ, «Մեր գործը արդար է, մենք հաղթելու ենք» (ռուս․՝ «наше дело правое, мы победим»):
Կարգախոսը երկրորդ կյանք է ստացել 1945 թվականին՝ «1941-1945 թթ. Հայրենական մեծ պատերազմում Գերմանիայի նկատմամբ հաղթանակի համար» և «1941-1945 թթ. Հայրենական մեծ պատերազմում քաջարի աշխատանքի համար» մեդալների շնորհիվ։ Ստալինի պատկերի շուրջն արված գրությունն է. «Մեր գործը արդար է, Մենք հաղթեցինք» (ռուս․՝ «Наше дело правое — Мы победили»)։
Արդեն պատերազմից հետո՝ 1940-ական թվականների վերջին և 1950-ական թվականներին, մարդիկ այդ կարգախոսով պատվոգրեր էին ստանում։
Մեջբերումը կազմված է Առաջին համաշխարհային և քաղաքացիական պատերազմների դարաշրջանների համար սովորական արտահայտություններից, օրինակ՝ «Մեր գործն արդար գործ է» (ռուս.՝ «Наше дело – правое дело», Պավել Միլյուկովի ելույթը Պետական դումայում 1914 թվականի հուլիսի 26-ին),  «Новое время», հուլիսի 27։ «Մեր գործն արդար է, և մենք կհաղթենք, հոդված «Մեր հաղթանակները» «Կուբայի երկրամաս» «սպիտակ» թերթում, հունվարի 8, 1919 թ. «Թշնամին կոչնչացվի», գեներալ Ա. Ն. Պեպելյաևի հայտարարությունը Պերմի մարզի բնակչությանը, 1919 թվականի հուլիս, թռուցիկ։
«Մեր գործը արդար է» արտահայտությունը հանդիպում է Լենինի 1903 թվականի «Գյուղական աղքատությանը» աշխատանքում․ «Բանվորները չեն հանձնվում։ Նրանք շարունակում են պայքարը։ Նրանք ասում են՝  ոչ մի հալածանք, ոչ բանտ, ոչ աքսոր, ոչ տաժանավայր, ոչ էլ մահը չի վախեցնի մեզ։ Մեր գործն արդար է։ Մենք պայքարում ենք բոլոր նրանց ազատության և երջանկության համար, ովքեր աշխատում են։ Մենք պայքարում ենք բռնությունից, ճնշումից, աղքատությունից տասնյակ ու հարյուր միլիոնավոր մարդկանց ազատվելու համար։ Աշխատավորները դառնում են ավելի ու ավելի գիտակից. Սոցիալ-դեմոկրատների թիվն արագ աճում է բոլոր երկրներում։ Մենք կհաղթենք, անկախ որևէ հետապնդումից»։


== Հետաքրքիր փաստեր ==
Ռուսական «Աջ ուժերի միություն» (ռուս.՝ «Союз правых сил») կուսակցության կարգախոսն է։
Ռուսական «Արդար գործ» (ռուս.՝ «Правое дело») կուսակցության կարգախոսը (2014-2016 թվականներ)։


== Ծանոթագրություններ ==


== Աղբյուրներ ==
К 200-летию МИД России. Молотов В. М. // журнал "Дипломатический вестник", июль 2002 года
Г. Н. Пескова. Как готовилось выступление В. М. Молотова по радио 22 июня 1941 года
Цитаты из русской истории. От призвания варягов до наших дней. Справочник
Սեգրեգացիա

Սեգրեգացիա (լատ.՝ segregatio - առանձնացում), նեղ առումով՝ ռասայական խտրականության ձև, լայն առումով՝ ռասայական, ազգային, կրոնական և սոցիալական անբարյացակամության հետևանքով բնակչության որևէ հատվածի կամավոր կամ հարկադրական մեկուսացումը։ Կարող է լինել տարածքային, երբ բնակչության ճնշված խմբերը հարկադրաբար առանձնացվում են հատուկ վայրերում (ռեզերվացիա, բանտուստան, գետտո) և ինստիտուցիոնալ, երբ կրթության, առողջապահության, սպասարկման և այլ բնագավառներում ստեղծվում են զուգահեռ հաստատություններ կամ միևնույն հաստատության շրջանում առանձին բաժիններ։ Տարբերում են նաև կամավոր սեգրեգացիա, որը որևէ փոքրամասնության (ազգային, կրոնական և այլն) ինքնությունը պաշտպանելու կամ օտար միջավայրին հարմարվելու միջոց է։
Ժլատը (ֆիլմ, 1980)

«Ժլատը» (ֆր.՝ L'Avare), ֆրանսիական կինոկատակերգություն՝ նկարահանված 1980 թվականին։ Ֆիլմի ռեժիսորներն են Լուի դը Ֆյունեսն ու Ժան Ժիրոն։ Կինոնկարի սցենարի հիմքում ընկած է ֆրանսիացի կատակերգակ Մոլիերի համանուն պիեսը։


== Սյուժե ==
Հարպագոնը շատ հարուստ մարդ է, որը, սակայն, տառապում է հիվանդագին ժլատությամբ։ Իր ողջ ունեցվածքը՝ ոսկեդրամները, նա թաքցնում է սնդուկի մեջ, որը հորել է այգում։ Վերջինիս հանդեպ  Հարպագոնը խիստ ուշադիր է, որպեսզի յուրայինները հանկարծակի չգտնեն այն։ Նրա կծծիությունից տառապում են ոչ միայն ծառաները, որոնք ցնցոտիներ են հագնում ու աշխատում են երկու հոգու փոխարեն, այլև իր սեփական զավակները։ Էլիզային, ով Հարպագոնի դուստրն է, հայրը ցանկանում է կնության տալ հարուստ ծերունի Անսելմեին միայն այն պատճառով, որ վերջինս հրաժարվել է օժիտից։ Որդու՝ Կլեանտի համար հայրը գտել է մի որբևայրի տարիքով կնոջ։ Միաժամանակ երկու երեխաների սրտերը արդեն ուրիշներին է պատկանում։ Էլիզան սիրում է Վալերին, ով մի անգամ փրկել է նրա կյանքը։ Իսկ Կլեանտը սիրում է տակավին երիտասարդ Մարիանային, ով հարուստ չէ և ապրում է մոր հետ միասին։ Հույս չփայփայելով իրենց հորից, զավակները որոշում են կայացնում ինքնուրույն կազմակերպել իրենց հարսանիքները՝ առանց հոր համաձայնության։ Էլիզան գաղտագողի նշանվում է Վալերի հետ։ Կլեանտը որոշում է կայացնում գումար խնդրել հարազատնեից, որպեսզի ամուսնանա Մարիանայի հետ, երբ հանկարծ պարզ է դառնում, որ Հարպագոնն ինքն է որոշել ամուսնանալ նրա հետ և արդեն պայմանավորվել է աղջկա մոր հետ։ Իրավիճակը փրկում է Կլեանտի ծառան՝ Լյաֆլեշը, որը հայտնաբերում է Հարպագոնի սնդուկը և դրա օգնությամբ համոզում Հարպագոնին, որպեսզի որդուն ամուսնացնի Մարիանայի հետ։


== Դերերում ==


== Հետաքրքիր փաստեր ==
Այս ֆիլմը Լուի դը Ֆյունեսի առաջին և վերջին ռեժիսորական աշխատանքն է։ Հռչակավոր կատակերգուին այդ գործում օգնել է նրա լավագույն ընկերներից մեկը՝ Ժան Ժիրոն։
«Ժլատը» Լուի դը Ֆյունեսի մասնակցությամբ վերջին կինոնկարն է, որը բարձրացել է ԽՍՀՄ կինովարձույթ։ Բացի այդ այն նաև միակ ֆիլմն է, որտեղ Հարպագոնին ձայնագրել է հայազգի դերասան Արտյոմ Կարապետյանը։


== Ծանոթագրություններ ==


== Արտաքին հղումներ ==
«Ժլատը»(անգլ.) ֆիլմը Internet Movie Database կայքում
Инфо и фотогалерея на web-yan.com Archived 2013-07-01 at the Wayback Machine. Доп. фотогалерея Archived 2014-12-26 at the Wayback Machine.
Նենսի Ուիլսոն (ջազային երգչուհի)

Նենսի Ուիլսոն (անգլ.՝ Nancy Wilson, փետրվարի 20, 1937(1937-02-20), Չիլլիկոտի, Օհայո, ԱՄՆ - դեկտեմբերի 13, 2018(2018-12-13), Pioneertown, Սան Բերնարդինո շրջան, Կալիֆոռնիա, ԱՄՆ), ամերիկացի երգչուհի, ով երգել է այնպիսի ժանրերում, ինչպիսիք են բլյուզը, ջազը, R&B-ը, փոփ երաժշտությունը և սոուլը։ Նրա կարիերան ձգվել է ավելի քան հինգ տասնամյակ` սկսած 1950-ական թվականների կեսերից մինչև 2010 թվականի սկզբներին թոշակի անցնելը։ Նրան մեծ համբավ են բերել հատկապես «(You Don't Know) How Glad I Am» և «Guess Who I Saw Today» երգերը։ Ուիլսոնը ձայնագրել է ավելի քան 70 ալբոմ և ստացել երեք «Գրեմմի» մրցանակ»։


== Ընտրված սկավառակագրություն ==
Հիմնական հոդված` Նենսի Ուիլսոնի սկավառակագրություն (անգլ.)Like in Love (1959)
Something Wonderful (1960)
The Swingin's Mutual! (Ջորջ Շիրինգի հետ համատեղ) (1961)
Nancy Wilson/Cannonball Adderley (1962)
Broadway – My Way (1963)
Yesterday's Love Songs/Today's Blues (1964)
Today, Tomorrow, Forever (1964)
The Nancy Wilson Show! (1965)
Tender Loving Care (1966)
Lush Life (1967)
Welcome to My Love (1967)
Hurt So Bad (1969)
But Beautiful (1971)
Life, Love and Harmony (1979)
A Lady with a Song (1989)
Love, Nancy (1994)
A Nancy Wilson Christmas (2001)
R.S.V.P. (Rare Songs, Very Personal)  (2004)
Turned to Blue (2006)


== Գրեմմիի պատմություն ==


== Ծանոթագրություններ ==
Ռապլա

Անվան այլ կիրառումների համար տե՛ս՝ Ռապլա (այլ կիրառումներ)
Ռապլա (էստ․՝ Rapla), քաղաք Էստոնիայի Ռապլամաա նահանգի Ռապլա շրջանում։
2011 թվականի տվյալներով քաղաքում բնակվում էր 5202 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Նովովլադիմիրովկա (գյուղ, Բերեզնեգովատոեի շրջան)

Անվան այլ կիրառումների համար տե՛ս՝ ՆովովլադիմիրովկաՆովովլադիմիրովկա (ուկրաիներեն՝ Нововолодимирівка), գյուղ Ուկրաինայի Նիկոլաևի մարզի Բերեզնեգովատոեի շրջանում։ Հիմնադրվել է 1812 թվականին։
2001 թվականի տվյալներով Նովովլադիմիրովկա գյուղում բնակվում էր 699 մարդ։ Բնակավայրը զբաղեցնում է 2004 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Dschinghis Khan

Dschinghis Khan (հայերեն՝ Չինգիզ խան), գերմանական երաժշտական խումբ, որը ստեղծվել է 1979 թվականին Մյունխենում։ Այն ձևավորվել է հատուկ նրա համար, որպեսզի ելույթ ունենա նույն թվականին կազմակերպված Եվրատեսիլ երգի մրցույթին։ Եվրատեսիլի ժամանակ, 1979 թվականին, խումբը զբաղեցրեց 4-րդ հորիզոնականը, որից հետո դարձավ շատ հայտնի ոչ միայն ԳԴՀ-ում, այլև Արևելյան Եվրոպայում, ԽՍՀՄ-ում, Ավստրալիայում, Ճապոնիայում։
Շատ երգեր նվիրված են Լատինական Ամերիկայի, Ռուսաստանի, Մոնղոլիայի, Իսրայելի, Մերձավոր Արևելքի էկզոտիկային և կարծրատիպերին։


== Կազմ ==
Վոլֆգանգ Հայհել (ծնված 1950 թվականին, գերմանացի երաժիշ)
Հենրիետ Պոլին Շտրոբել (ծնված 1953 թվականին, գերմանուհի, որն ամուսնացած էր Վոլֆգանգի հետ)
Էդինա Պոպ (ծնված 1941 թվականին, 1969 թվին ստացավ Հունգարիայի լավագույն վոկալիստի մրցանակը)
Ստիվ Բենդեր (ծնված 1942 թվականին, վոկալիստ)
Լուիս Հենդրիկ Պոտգիտեր (1951-1993, պարող ՀԱՀ-ից)
Լեսլի Մանդոկի (ծնված 1953 թվականին, վոկալիստ Հունգարիայից)


== Պատմություն ==
Չինգիզ խան խումբը ստեղծվել է Եվրատեսիլ երգի մրցույթից ընդամենը 6 շաբաթ առաջ (1979 թվական)։ Խումբն հանդես եկեվ համանուն երգով՝ «Dschinghis Khan», որը ստեղծել էր կոմպոզիտոր Ռալֆ Զիգելը։ Արդյունքում հաղթելով գերմանական մրցույթում խումբը հանդես եկավ Եվրատեսիլին և զբաղեցրեց 4-րդ տեղը։ 1984 թվականին խումբը ցրվեց ֆինանսական խնդիրների պատճառով։
1988 թվականին «Dschinghis Khan» նախկին վոկալիստ Լեսլի Մանդոկին և հունգարական «Neoton Família» փոփ խմբի վոկալիստ Էվա Չեպրեգին համատեղ կատարեցին «Korea» երգը Սեուլի օլիմպիական խաղերի բացման ժամանակ։
1993 թվականին մահացավ խմբի պարող և սոլիստ Լուիս Հենդրիկ Պոտգիտերը։
1999 թվականին «Dschinghis Khan: The History of Dschinghis Khan» սկավառակի 4 երգեր գերմանացի հայտնի պրոդյուսեր Դեվիդ Բրենդեսի կողմից վերախմբագրվեցին և ներկայացվեցին հանրությանը։
2005 թվականին խումբը առաջին անգամ վերակազմավորվեց ՌԴ-ում դեկտեմբերի 17-ին։ Այդ օրը խումբը տվեց մեծ համերգ Մոսկվայի Օլիպիական մարզահամերգային համալիրում։ Այդ ժամանակ Մոսկվայում անցկացվում էր միջազգային երաժշտական փառատոն՝ «РЕТРО FM-ի լեգենդները» խորագրով. հենց այդ համերգին էլ ելույթ ունեցավ խումբը։
2006 թվականին խումբը դուրս ելավ հյուրախաղերի՝ նվիրված Ստիվ Բենդերի հիշատակին, որը մահացել էր քաղցկեղից։ Հյուրախաղերի շրջանակում խումբը ելույթներով հանդես եկավ Ուլան Բատորում և Կիևում։
2007 թվականին Dschinghis Khan-ը թողարկեց «7 Leben» ալբոմը (հայերեն՝ 7 կյանք)։ Դրանում ներառվեցին ինչպես նոր ստեղծագործություններ, այնպես էլ խմբի վերամշակված շատ հիթեր։
2009 թվականին խումբը հանդես եկավ Մոսկվայում Եվրատեսիլի մրցույթի բացման արարողության ժամանակ։


== Սկավառակագրություն ==
1979 - Dschinghis Khan
1980 - Rom
1981 - Wir Sitzen Alle Im Selben Boot
1982 - Helden, Schurken Und Der Dudelmoser
1983 - Corrida
1984 - Helden, Schurken Und Der Dudelmoser
1993 - Huh Hah Dschinghis Khan
1998 - Die Großen Erfolge [CD 3]
1999 - The History Of Dschinghis Khan
1999 - Forever Gold
2004 - The Jubilee Album
2007 - 7 Leben


== Ծանոթագրություններ ==


== Արտաքին հղումներ ==
Պաշտոնական կայք (գերմ.) (անգլ.)
Интервью группы Чингисхан в рамках программы "Настроение" на ТВЦ ՅուԹյուբում
Արթերթ

Արթերթ, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Մուշ քաղաքի և Մեղրագետից հյուսիս՝ Արածանիի ձախ ափին՝ արգավանդ հարթավայրում։


== Պատմություն ==
Գյուղն ավերվել է 1915 թվականի Մեծ եղեռնի ժամանակ։ Բնակչությունը ենթարկվել է կոտորածի։ Քրդերին հաջողվել է 30 հայ ընտանիք փրկել։


== Բնակչություն ==
1880 թ.-ին ուներ 80 տուն՝ 800 հայ բնակչով։


== Տնտեսություն ==
Բնակչության հիմնական զբաղմունքը երկրագործությունն ու անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Նավդարաանթկարի

Նավդարաանթկարի (վրաց.՝ ნავდარაანთკარი), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում։


== Դիրք ==
Գտնվում է ծովի մակարդակից 750 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 333 մարդ։


== Ծանոթագրություններ ==
Վյաչեսլավ Կալիկյան

Վյաչեսլավ Արդավասի Կալիկյան (ապրիլի 6, 1949(1949-04-06), Կրասնոդարի երկրամաս, ՌԽՖՍՀ, ԽՍՀՄ - մայիսի 2, 2006(2006-05-02), Սոչի, Կրասնոդարի երկրամաս, Ռուսաստան), հայազգի ռուս քաղաքական գործիչ, Ռուսաստանի Դաշնության Դաշնային ժողովի Դաշնության խորհրդում (2004-2006) Մագադանի մարզի պետական իշխանության օրենսդիր մարմնի ներկայացուցիչ, Դաշնության խորհրդի Հյուսիսի և փոքրաթիվ ժողովուրդների գործերի գծով կոմիտեի անդամ։


== Կենսագրություն ==
Վյաչեսլավ Կալիկյանը ծնվել է 1949 թվականի ապրիլի 6-ին Կրասնոդարի երկրամասի Շահումյան գյուղում։
Աշխատանքային գործունեությունը սկսել է որպես Կրասնոդարի երկրամասի Տուապսե քաղաքի ճանապարհների նորոգման և շինարարական տրեստի թունելա-կամրջային ջոկատի բետոնագործ։
1968 թվականին զորակոչվել է խորհրդային բանակ։ 1970 թվականին, ծառայությունն ավարտելուց հետո, մեկնել է սովորելու Ռոստովի ավտո-ճանապարհային տեխնիկումում։ 1976 թվականին աշխատանքի է անցել Կամչատկայում, Ելիզովսկի կամրջաշինական թիվ 21 վարչությունում  որպես մոնտաժող, այնուհետև դարձել վարպետ, աշխղեկ, ավագ աշխղեկ, տեղամասի պետ։ Կրասնոդարի երկրամասի ավտոճանապարհների վերանորոգման և շինարարության Ազով-Սևծովյան վարչության ճանապարհների վերանորոգման և շինարարության վարպետից դարձել է ՌԽՖՍՀ ավտոճանապարհների նախարարության Կամչատկայի մարզի  "Автомост" արտադրական միավորման Ելիզովսկի կամրջաշինական վարչության ավագ աշխղեկ-տեղամասի պետ։ 1985 թվականին ղեկավարել է ՌԽՖՍՀ ավտոճանապարհների նախարարության «Մագադանավտոդոր» արտադրական նորոգման և շինարարական միավորման  կամուրջների վերանորոգման և շինարարության վարչությունը։
1991 թվականին ստացել է Պրիմորսկի գյուղատնտեսական ինստիտուտի դիպլոմ։ 1992 թվականի դեկտեմբերից եղել է «Մագադանմոստ» պետական ձեռնարկության տնօրեն։ 2002 թվականին նշանակվել  է «Ռուսաստանի Դաշնության տրանսպորտի նախարարության Մագադանի մարզի դաշնային ճանապարհների գրասենյակ» պետական հաստատության վարչության պետ (Ուպրդոր «Մագադան»)։
2004 թվականի սեպտեմբերին ընտրվել է  Դաշնության խորհրդի պատգամավոր։ Պատգամավորական լիազորությունները դադարեցվել են նրա մահից հետո՝ 2006 թվականի մայիսին։ Դաշնության խորհրդում աշխատանքի ընթացքում եղել է Դաշնության խորհրդի Հյուսիսի հարցերի և փոքրաթիվ ժողովուրդների հարցերի գծով կոմիտեի անդամ, աշխատել է Ռուսաստանի Դաշնության հաշվիչ պալատի հետ փոխգործակցության հանձնաժողովի անդամ, Դաշնության խորհրդի գործունեության վերահսկողության ապահովման հանձնաժողովում։
2006 թվականի մայիսի 2-ին ողբերգականորեն մահացել է Սոչի քաղաքի մոտակայքում տեղի ունեցած ավտովթարի հետևանքով։


== Պարգևներ ==
«Հայրենիքին մատուցած ծառայությունների համար», II աստիճանի շքանշանով,
«Ռուսաստանի պատվավոր ճանապարհաշինարար» (Ռուսաստանի Դաշնության տրանսպորտի նախարարություն) (1995 ),
«Ռուսաստանի աշխատանքի վետերան» (1997),
Սուրբ Սերգեյ Ռադոնեժսկու  III աստիճանի շքանշան (Ռուսական  ուղղափառ եկեղեցի) (2003)։


== Ծանոթագրություններ ==


== Արտաքին հղումներ ==
Информация на сайте Совета Федерации
Շաբելնիկի (գյուղ, Կոբելյակի շրջան)

Շաբելնիկի (ուկրաիներեն՝ Шабельники), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Շաբելնիկի գյուղում բնակվում էր 4 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրասնոդոլնոե

Կրասնոդոլնոե (ուկրաիներեն՝ Краснодольне, Ղրիմի թաթարերեն՝ Borlaq), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Բարլակ։
2001 թվականի տվյալներով Կրասնոդոլնոե գյուղում բնակվում էր 482 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մխիթար Հյուսն

Մխիթար Հյուսն, միջնադարյան հայ ճարտարապետ։
1188-1208-ին կառուցել է Գոշավանքի համալիրի մեծ մասը։ Մխիթար Հյուսնի կառուցած առաջին՝ Գրիգոր Լուսավորիչ կոչված եկեղեցին (չի պահպանվել) եղել է փայտակերտ (այստեղից էլ՝ նրա «Հյուսն» մականունը), որը Գոշավանքի սան Կիրակոս Գանձակեցին անվանում է «գեղեցկային»։ 1191-1196-ին Մխիթար Հյուսնը կառուցել է Գոշավանքի գլխավոր Սուրբ Աստվածածին եկեղեցին։ Մխիթար Հյուսնը կառուցել է նաև մի այլ քարաշեն ժամատուն՝ փայտակերտ վերնահարկով, սկսել է գմբեթավոր նոր եկեղեցու շինարարությունը, որն ընդհատվել է և ավարտվել միայն 1231-ին։ 
Մխիթար Հյուսնը միջնադարյան Հայաստանի այն սակավաթիվ ճարտարապետներից է, որն իր ժամանակ արդեն գնահատվել է որպես մշակույթի տաղանդավոր գործիչ, և որի անվան հիշատակությունը պահպանվել է թե՝ իր ստեղծած բազմաթիվ հուշարձանների վրա, թե՝ պատմիչի (Կիրակոս Գանձակեցի) մոտ։
Պիկյեռվե (գյուղ, Պալամուսե շրջան)

Անվան այլ կիրառումների համար տե՛ս՝ ՊիկյեռվեՊիկյեռվե (էստ․՝ Pikkjärve), գյուղ Էստոնիայի Յիգևամաա նահանգի Պալամուսե շրջանում։
2011 թվականի տվյալներով գյուղում բնակվում էր 120 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գորո Սասակի

Գորո Սասակի (), ճապոնացի աստղագետ, աշխատել է Կիսոյի աստղադիտարանում։
Փոքր մոլորակների կենտրոնի տվյալներով 1979 թվականի դեկտեմբերի 17-ին, համատեղ Հիրոկի Կոսայի հետ նա հայտնաբերել է (3392) Սետուչի աստերոիդը։


== Ծանոթագրություններ ==


== Արտաքին հղումներ ==
Գորնի (քաղաքատիպ ավան, Կրասնոպարտիզանսկի շրջան)

Անվան այլ կիրառումների համար տե՛ս՝ ԳորնիԳորնի (ռուս.՝ Горный), քաղաքատիպ ավան Ռուսաստանի Սարատովի մարզի Կրասնոպարտիզանսկի շրջանի կազմում։
Բնակչությունը 2010 թվականին գրանցված տվյալներով կազմում էր 6501 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մ.թ.ա. 90


== Դեպքեր ==


== Ծնունդներ ==


== Մահեր ==
(3055) Աննապավլովա

(3055) Աննապավլովա (անգլ.՝ Annapavlova), աստերոիդ աստերոիդների հիմնական գոտում։ Հայտնաբերվել է 1978 թվականի հոկտեմբերի 4-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 2,560853 ա. մ., առավելագույնը մոտենում է 2,2846 ա. մ. հեռավորության վրա և հեռանում 2,8371 ա. մ.։ Արեգակի շուրջ մեկ ամբողջական պտույտ է կատարում 1496,84 երկրային օրվա ընթացքում, իր ուղեծրով շարժվելով միջինում 0,240507 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3055) Աննապավլովա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Այգ մարզադաշտ

Այգ մարզադաշտ, ֆուտբոլային մարզադաշտ Արարատի մարզի Արարատ քաղաքում։ Այն վերջին տնային մարզադաշտն էր Հայաստանի բարձրագույն խմբի Դիլիջանի «Իմպուլս» ակումբի համար։ Մարզադաշտն ունի 1280 նստատեղի տարողություն։


== Պատմություն ==
Արարատ քաղաքը Հայաստանի բարձրագույն խմբի առաջնությունում ներկայացված էր Արաքս ֆուտբոլային ակումբով։ «Այգ» մարզադաշտը «Արաքս Արարատի» տնային մարզադաշտն էր 1999 թվականին ազգային առաջնությունում նրա նորամուտից մինչև 2001 թվականին ակումբի լուծարումը։ 21-րդ դարի առաջին տասնամյակում մարզադաշտը դարձավ կանոնավոր մարզադաշտ Երևանի բազմաթիվ ֆուտբոլային ակումբների համար մինչև 2012 թվականի հունվարը, երբ այն դարձավ Դիլիջանի «Իմպուլսի» պաշտոնական տնային մարզադաշտը։
Մարզադաշտը հանդիսանում է «Այգ» մարզահամալիրի մի մասը, որտեղ կան բազմաթիվ այլ սպորտային կառույցներ, այդ թվում՝ փակ լողավազանը, փակ մարզասրահը, մինի ֆուտբոլի դաշտը, բիլիարդի սրահը և այլ մարզական օբյեկտներ։


== Ծանոթագրություններ ==
(2548) Լելոր

(2548) Լելոր (անգլ.՝ Leloir), աստերոիդ աստերոիդների հիմնական գոտում։ Հայտնաբերվել է 1975 թվականի փետրվարի 16-ին Ֆելիքս Ագիլարի աստղադիտարանի կողմից Էլ Լիոնսիտոյում։
Միջին հեռավորությունը Արեգակից կազմում է 2,633662 ա. մ., առավելագույնը մոտենում է 2,3659 ա. մ. հեռավորության վրա և հեռանում 2,9015 ա. մ.։ Արեգակի շուրջ մեկ ամբողջական պտույտ է կատարում 1561,13 երկրային օրվա ընթացքում, իր ուղեծրով շարժվելով միջինում 0,230602 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,14° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2548) Լելոր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լասյուր

Լասյուր (ֆր.՝ Lassur), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լե Կաբան կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09159։


== Բնակչություն ==
Համայնքի բնակչությունը 2008 թվականին կազմում էր 67 մարդ։


== Տնտեսություն ==
2007 թվականի տվյալներով 45 աշխատունակ տարիքի մարդկանցից (15-64 տարեկան) 28-ը տնտեսապես ակտիվ էին, 17-ը անգործունակ (ակտիվության ցուցանիշը 62,2 %, 1999 թվականին եղել է՝ 62,2 %)։ 28 աշխատունակ բնակիչներից 26-ը աշխատում էին (12 տղամարդ և 14 կին), անաշխատանք էինր 2-ը (տղամարդ)։ 17 անգործունակ մարդկանցից 3-ը աշակերտներ կամ ուսանողներ են, 11-ը թոշակառու, 3-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Լասյուր» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-20 
«Լասյուր» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-24
Զագոլոդնո (գյուղ, Բոկսիտոգորսկի շրջան)

Զագոլոդնո (ռուս.՝ Заголодно), գյուղ Ռուսաստանի Լենինգրադի մարզի Բոկսիտոգորսկի շրջանի կազմում։
Բնակչությունը 2007 թվականին գրանցված տվյալներով կազմում էր 58 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆյոդորովսկոե (գյուղ, Լուխովիցկի շրջան)

Անվան այլ կիրառումների համար տե՛ս՝ ՖյոդորովսկոեՖյոդորովսկոե (ռուս.՝ Фёдоровское), գյուղ Ռուսաստանի Մոսկվայի մարզի Լուխովիցկի շրջանի կազմում։
Բնակչությունը 2006 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջելֆա

Ջելֆա (արաբ․ الجلفة), քաղաք Ալժիրում, նույնանուն վիլայեթի և նույնանուն շրջանի կենտրոն։ Հիմնադրվել է 1852 թվականին ֆրանսիացի գաղութարարների կողմից։ Բնակչությունը՝ 170 000 մարդ (2005 թվականի մարդահամարով)։ Քաղաքի սպասարկումն իրականացվում է օդանավակայանով, որը գտնվում է ծովի մակարդակից մոտավորապես 1200 մետր բարձրության վրա։


== Աշխարհագրական դիրք ==
Ջելֆա քաղաքը գտնվում է երկրի հյուսիսային մասում, լեռներում, ծովի մակարդակից 1138 մետր բարձրության վրա։ Եղանակը չորային է։ Ջելֆայի շրջակայքում կան մի քանի աղի լճեր․ հարավում սկսվում է Սահարա անապատը։


== Քաղաքի պատմություն ==
Երկրորդից հինգերորդ դարերում ներկայիս Ջելֆայի տարածքը գտնվել է Հռոմեական Կայսրության տարածքում։  707 թվականին այստեղ հայտնվել են արաբական զավթիչները, որոնք տեղի քոչվոր բնակչությանը կրոնափոխել են իսլամական կրոնի։
Վերջին հարյուրամյակների ընթացքում այս տարածքը եղել է տարբեր արաբական պետությունների կազմում, մինչև 1547 թվականին զավթվել է Օսմանյան Կայսրության կողմից։ Թուրքերը Ալժիրը պահել են իրենց ձեռքում ընդհուպ մինչև 1830-ական թվականները, երբ այդ հողերի համար սկսել է պայքարել Ֆրանսիան։ Այժմյան Ջելֆիի շրջանը Ֆրանսիայի տիրապետության կազմում է եղել մինչև 1837 թվականը։
1852 թվականին ֆրանսիացիների կողմից հիմնադրվել է Ջելֆա քաղաքը՝ որպես ռազմական ֆորտ։ Քաղաքն աստիճանաբար զարգացել է․ 1856 թվականին այստեղ կառուցվել է առաջին եկեղեցին, վեց տարի անց քաղաքը հեռագրական ծառայություն է ունեցել։
1861 թվականին Նապոլեոն III-ն իր հրամանով պաշտոնապես ամրագրել է քաղաքի գոյությունը։ 1877 թվականին քաղաքում մզկիթ է կառուցվել։ 1919 թվականին կառուցվել է ևս մեկը։
Դեռևս 1854 թվականին քաղաքում անցկացվել է խողովակաշար, որով ապահովվել է Ջելֆայի ջրամատակարարումը։ 1889 թվականին կառուցվել է մեկ խողովակաշար ևս։ Երրորդը կառուցվել է 1907 թվականին։
20-րդ դարի սկզբին քաղաքի բնակչությունը կազմել է 2016 մարդ։ 1921 թվականին Ջելֆան երկաթգծով կապվել է Բլիդա քաղաքին, որի շինարարությունը սկսվել էր 1891 թվականին։
1954-1962 թվականներին քաղաքը մասնակցել է Ալժիրի անկախության համար մղվող պարտիզանական պատերազմին։


== Քաղաքի բնակչություն ==
Քաղաքի հիմնական բնակչությունը կազմում է սեմական մուսուլմանական ուլեդ-նաիլ (ֆր․Ouled Naïl) ժողովուրդը։


== Կլիմա ==


== Քաղաքի տեսարժան վայրեր ==

		
		
		
		
		


== Ծանոթագրություններ ==


== Հղումներ ==
«Djelfa» (ֆրանսերեն)։ Djelfa.org։ Արխիվացված է օրիգինալից 2012-05-12-ին։ Վերցված է 2011-03-10 
«Climate Djelfa - Weather» (անգլերեն)։ TuTiempo.net։ Արխիվացված է օրիգինալից 2012-05-12-ին։ Վերցված է 2011-03-10
Չինովնիկ

Չինովնիկ, կոչում ունեցող անձ, կայանում է քաղաքացիական կամ պալատական ծառայության մեջ։ Չինովնիկության սահմանակարգը դե ֆակտո գոյություն է ունեցել Ռուսական թագավորությունում և Ռուսական կայսրությունում, բայց մինչ 1722 թվականը չի ունեցել հստակ կառուցվածք։ 1722 թվականի հունվարի 24-ին չինովնիկության սահմանակարգը դե-յուրե կազմավորվել է աստիճանների ցուցակի հաստատության կողմից։
«Ինչպես գյուղացիները կալվածատերերի ստրուկներն էին, այնպես էլ ռուս ազգը մինչ այժմ մնում է չինովնիկների ծառան», - գրում էր Լենինը 1903 թվականին, - քաղաքական ազատությունը նշանակում է, որ ազգն ինքն ունի իրավունք սեփական չինովնիկներ ընտրելու».։
1917 թվականին՝ Հոկտեմբերյան հեղափոխության հաղթանակից հետո, աստիճանների ցուցակը ոչնչացվեց, իսկ չինովնիկության սահմանակարգը վերացվեց։ Պետական կառավարման ոլորտում աշխատող անձինք սկսեցին վերանվանվել պետական ծառայողներ։


== Տեսակներ ==
Ռազմական ստորաբաժանման քաղաքացիական չինովնիկը զինծառայող չինովնիկն է, որը կրում է քաղաքացիական դասակարգային աստիճան։ Բացի արտաքին նշաններից (աստիճանի կոչումը, համազգեստը), նա տարբերվում է զինվորական աստիճանից (սպա) նրանով, որ նրա համար պարտադիր չէ հետևողական անցումը զինվորական ծառայության՝ սկսած ամենածացր կոչումից։ Ենթակա են սահմանափակ զինվորական իրավասությանը․ պաշտոնական հանցագործությունների և զինվորական կարգապահության կանոնների խախտման համար։
Դասական չինովնիկ, սահմնաված դասակարգի պաշտոն կամ դրա վրա իրավունք ունեցող չինովնիկ։
Գրասենյակային չինովնիկ, ինչ-որ դասական պաշտոն ունեցող և պետական ատյանում հատուկ անվանում չունեցաղ պաշտոն զբաղեցնող չինովնիկ։


== Ծանոթագրություններ ==


== Գրականություն ==
«Должность»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
«Служба государственная»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Т. Ф. Ефремова. Новый словарь русского языка. Толково-словообразовательный (Словарь Ефремовой). [1]
Д. Н. Ушаков. Большой толковый словарь современного русского языка (Словарь Ушакова).
Ֆրանց Վերֆել

Ֆրանց Վերֆել (գերմաներեն՝ Franz Werfel, սեպտեմբերի 10, 1890(1890-09-10)[…], Պրահա, Բոհեմիայի թագավորություն, Ցիսլեյտանիա, Ավստրո-Հունգարիա[…] - օգոստոսի 26, 1945(1945-08-26)[…], Բևերլի Հիլզ, ԱՄՆ և Լոս Անջելես, Կալիֆոռնիա, ԱՄՆ), ավստրիացի գրող և հումանիստ։


== Կենսագրություն ==
Ծնվել է ունևոր հրեական ընտանիքում, սովորել է Ֆրանց Կաֆկայի և Մաքս Բրոդի հետ նույն ուսումնարանում, այնուհետև՝ Լայպցիգի և Համբուրգի համալսարաններում։ 1911 - 1912 թթ. ծառայել է բանակում, բանտարկվել է՝ երկրում տիրող ռազմամոլության դեմ ելույթների համար։ Էքսպրեսիոնիզմի վիեննական ուղղության հիմնադիրներից մեկն է, մոտ էր Կրաուսին և Ռիլկեին։ Առաջին համաշխարհային պատերազմի նախօրյակին կազմակերպում է պացիֆիստների ընկերություն Մարտին Բուբերի և Մաքս Շելերի հետ միասին, թեև պատերազմի բռնկումից հետո զորակոչվում է բանակ՝ 1915-1917 թթ. կռվելով արևելյան ճակատում։ 1929 թ. ամուսնանում է Ալմե Մալերի հետ։ 1938 թ. Ավստրիայի ֆաշիստական օկուպացումից (Անշլյուս) հետո ստիպված է լինում տեղափոխվել Ֆրանսիա (Սանարի-Սյուր-Մեր), այնուհետև՝ 1940 թ. կնոջ և գրող Հենրիխ Մաննի ու նրա ընտանիքի հետ Ֆրանսիայից անցնում է Իսպանիա ու Պարտուգալիա, այնտեղից էլ՝ ԱՄՆ։ 1941 թ. դառնում է ԱՄՆ քաղաքացի։ Վերֆելը հանկարծամահ է եղել 1945 թվականի օգոստոսի 26-ին՝ ԱՄՆ-ի Բևեռլի Հիլզում։ Հետագայում նրա աճյունը երախտագետ մի խումբ հայերի կողմից փոխադրվել է Վիեննա և հանձնվել հողին։
Ավստրիայի հայ համայնքի ջանքերով 1998 թվականին Վիեննայի կենտրոնում կանգնեցվել է ավստրիացի գրող, հայ ժողովրդի բարեկամ Ֆրանց Վերֆելի հուշարձանը։


== Ստեղծագործական ժառանգությունը ==
Գրականության մեջ առաջին քայլերն արել է որպես բանաստեղծ։ 1910-ական թթ հրատարակել է մի քանի բանաստեղծական ժողովածու, որոնք տոգորված են հումանիստական ոգով և պատերազմի դեմ ընդվզմամբ։ Սկզբնական շրջանում գրականության մեջ հարել է էքսպրեսիոնիզմի ուղղությանը, հետագայում հետզհետե անցնում է ռեալիզմի դիրքերի վրա։ 
1920-1930-ական թթ. հիմնականում գրում է արձակ ստեղծագործություններ՝ վեպեր և վիպակներ, որոնցից առավել հայտնի են՝ Վերդի (Verdi, 1924), Համադասարանցիները (Der Abituriententag. Die Geschichte einer Jugendschuld, 1928), Մուսա լեռան 40 օրը (Die vierzig Tage des Musa Dagh, 1933), Բերնադետի երգը (Das Lied von Bernadette, 1941) և այլն։


== Մուսա լեռան 40 օրը ==

«Մուսա լեռան 40 օրը» վեպն առանձնակի տեղ է գրավում Վերֆելի ստեղծագործությունների մեջ։ Ստեղծագործության համար հիմք են ծառայել 1915 թ. Կիլիկիայի Սուեդիայի շրջանի հայության հերոսական պայքարը թուրքական ջարդարարների դեմ։ Երբ տեղի թուրքական իշխանությունները փորձեցին ի կատար ածել հայության տարհանման հրամանը, հայերը որոշեցին դիմադրություն ցույց տալ՝ բարձրանալով Մուսա լեռ, որտեղ և կազմակերպեցին ինքնապաշտպանություն՝ 53 օր շարունակ հաջողությամբ հետ մղելով թուրքական զորքերի հարձակումները։ Վեպը գրելիս Վերֆելը օգտագործել է ականատեսների վկայություններ, լրատվական նյութեր, ուսումնասիրել հայ ժողովրդի պատմությունը, կրոնն ու մշակույթը։ Վեպը մեծ հաջողություն է ունեցել ընթերցողների շրջանում, 1934 թ. արժանացել է տարվա լավագույն վեպի միջազգային մրցանակին և այսօր էլ համարվում է Վերֆելի առանցքային ստեղծագործություններից մեկը։ Թարգմանվել է աշխարհի ավելի քան 20 լեզուներով, այդ թվում և հայերեն։


== Հղումներ ==


== Արտաքին հղումներ ==
«Մուսա լեռան» անմեռ ոգին
Խաչիկ Խաչերի ակնարկը Ֆրանց Վերֆելի մասին(չաշխատող հղում)
(21730) Իգնասիոռոդ

(21730) Իգնասիոռոդ , աստերոիդ աստերոիդների հիմնական գոտում։ Այս աստերոիդը հայտնաբերվել է 1999 թվականի սեպտեմբերի 9-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(21730) Իգնասիոռոդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Shepherd Moons

Shepherd Moons, իռլանդացի երգչուհի Էնյաի ալբոմներից է, որը լույս է տեսել 1991 թվականին։ 1993 թվականին ստացել է Գրեմի «Լավագույն նյու էյջ ալբոմ» անվանակարգում։ Նա գրավել է № 1 հորիզոնականը Մեծ Բրիտանիայի հիթ շքերթում և № 17 տեղը Billboard 200 հիթ շքերթում։


== Կոմպոզիցիաների ցանկ ==
Shepherd Moons - 3։42
Caribbean Blue - 3։58
How Can I Keep from Singing? - 4։23
Ebudæ - 1։54
Angeles - 3։57
No Holly for Miss Quinn - 2։40
Book of Days - 2։32
Evacuee - 3։50
Lothlórien - 2։08
Marble Halls - 3։53
Afer Ventus - 4։05
Smaointe… - 6։07


== Սինգլեր ==
Book of Days,«Watermark», «On Your Shore» և «Exile».
Caribbean Blue, «Orinoco Flow», «As Baile», «Angeles» և «Oriel Window».
How Can I Keep From Singing?, «Oíche Chiún» և «S Fagaim Mo Bhaile».


== Ձայնագրման մասնակիցներ ==
Էնյա - հարվածային գործիքներ, ստեղնաշարային, վոկալ
Էնդի Դունկան - հարվածային գործիքներ
Ռոյ Ջեվիտ - կլարնետ
Լայմ Օ’Ֆլին - իռլանդական գործիքներ
Նիկի Ռայան - հավելյալ վոկալ
Ստիվ Սիդվել - կորնետՍտեղծումՊրոդյուսեր։ Նիկի Ռայն
Ինժեներներ։ Գրեգ Ջեկման, Նիկի Ռայն
Ինժեների ասիստենտ։ Ռոբին Բարկլայ
Տեղեկատուներ։ Գրեգ Ջեկման, Նիկի Ռայն
Համաձայնեցում։ Էնյա, Նիկի Ռայն
Լուսանկարներ։ Դեվիդ Շտեյման
Հագուստներ։ The New Renaissance


== Վարկանշային աղյուսակ ==


== Մրցանականե ==


== Ծանոթագրություններ ==
Պիբախտինո

Պիբախտինո (ռուս.՝ Пибахтино, լեռնային մար.՝ Пивактын почиҥга), գյուղ Ռուսաստանի Մարի Էլ հանրապետության Սովետսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուդսալի (գյուղ, Ռիուգե շրջան)

Անվան այլ կիրառումների համար տե՛ս՝ ՈւդսալիՈւդսալի (էստ․՝ Udsali), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 1 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բոլու սար

Բոլու սար, լեռ Երնջակ գավառում, Նորաշեն և Ապարաններ գյուղերի միջև, Երնջակ գետի աջ կողմում։ Սակավ բուսականությամբ և ծովի մակարդակից մոտ 1560 մ բարձրություն ունեցող լեռ է։ Այս լեռը երբեմն շփոթել են Օձասարի հետ։ XVII դարի պատմիչ Ա. Դավրիժեցու վկայությամբ Ավետիք Աստապատցին (մականունով Ալթուն) այդ սարի վրա Ապարանների կաթոլիկ հայերի պահած ս. Հռիփսիմեի մասունքները վերցնելով տանում է Նախճավան գավառի Քյուլթափա գյուղը և այդտեղ կառուցում ս. Հռիփսիմեի անունով մի եկեղեցի։
Լեռան վրա կառուցված է եղել «Կուսանաց» փոքրիկ մատուռ-սրբավայրը։ Այս լեռը շրջակա բնակչությունը կոչել է նաև «Հարս ու փեսի» սար։
Գաբաղ սար, լեռ Շարուր գավառի հյուսիսային մասում՝ Ախուրա և Վերին Յայջի գյուղերի միջև, նրանցից 3-4 կմ հեռավորության վրա։ Շարուրից դեպի Սևանի ավազան բարձրացող երթուղու աջ և Արփա գետի ձախ կողմում գտնվող այս լեռը ծովի մակարդակից ունի 1824 մ բարձրություն։


== Գրականություն ==
Ա. Այվազյան,  Նախիջևան. բնաշխարհիկ պատկերազարդ հանրագիտակ։
Պիեմոնտ

Պիեմոնտ (Piemonte), մարզ Իտալիայի հյուսիս-արևմուտքում, այդ երկրի 20 մարզերից մեկը։ Ընդգրկում է Թուրին, Վերչելի, Կունեո, Ալեսանդրիա, Նովարա, Աստի գավառները։ Տարածությունը 25,4 հազար կմ2 է, բնակչությունը 4,2 միլիոն (1978)։ Վարչական և տնտեսական գլխավոր կենտրոնը՝ Թուրին։ Արդյունաբերության և կապիտալի համակենտրոնացումով երկրի տնտեսապես առավել զարգացած շրջաններից է։ Արդյունաբերության մեջ գերիշխում են երկրի խոշորագույն մոնոպոլիաները։ Զարգացած է մեքենաշինությունը (ավտոմոբիլաշինություն, տրակտորաշինություն, մոտորաշինություն, ավիացիոն, էլեկտրատեխնիկական արդյունաբերություն, գնդառանցքակալների, գրամեքենաների արտադրություն)։ Ավանդական ճյուղերից են տեքստիլ մեքենաների, ճշգրիտ սարքերի, գյուղատնտեսական գործիքների արտադրությունը։ Բրդյա գործվածքների, արհեստական մետաքսի, ցեմենտի արտադրությամբ Պիեմոնտը գրավում է 1-ին տեղը երկրում։ Կան էլեկտրամետալուրգիական, նավթավերամշակման, դեղագործական, սննդի ձեռնարկություններ, ՀԷԿ-եր, ՋԷԿ-եր, ԱԷԿ։ Մշակվող հողերը 1,5 միլիոն հա են (53% ֊ը՝ ցանքատարածություններ, 39% ը՝ մարգագետիններ ու արոտավայրեր, 8%-ը՝ պտղատու և խաղողի այգիներ)։ Բրնձի մշակմամբ երկրի առաջատար շրջաններից է։


== Ծանոթագրություններ ==
Time 100

Time 100, տարվա հարյուր ամենաազդեցիկ մարդկանց ցուցակ` ըստ ամերիկյան «Թայմ» ամսագրի։ Ամերիկացի գիտնականների, քաղաքական գործիչների և լրագրողների միջև բանավեճերի արդյունքում 1999 թվականին առաջին անգամ հրապարակված այս ցուցակը ներկայումս լայնորեն լուսաբանվող ամենամյա միջոցառում է։ Ցուցակում հայտնվելը հաճախ դիտվում է որպես պատիվ, և համաձայն «Թայմի»՝ մասնակիցները ճանաչվում են աշխարհը փոխելու համար՝ անկախ իրենց գործողությունների հետևանքներից։ Ազդեցիկ մարդկանց վերջնական ցուցակը ընտրվում է բացառապես «Թայմի» խմբագիրների կողմից, ընդ որում առաջադրվածներն ընտրվում են Time 100-ի շրջանավարտներից և ամսագրի միջազգային գրողների կողմից։ Միայն պաշտոնական ցուցակի հրապարակումից մի քանի օր առաջ անցկացված Ընթերցողական հարցման հաղթողն է ընտրվում լայն հանրության կողմից։


== Պատմություն ==
Ցանկն ընտրում է գիտնականների հանձնաժողովը, և հռչակվում է 1999 թվականից, երբ հրապարակվել է 20-րդ դարի ամենանշանավոր անձանց ցուցակը։ Ամենամյա ցուցակը հայտարարվում է 2004 թվականից։
Ցուցակում ընտրված անձինք բաժանվում են 5 անվանակարգերի․

«Առաջնորդներ և հեղափոխականներ» (անգլ.՝ Leaders & Revolutionaries)
«Կառուցողներ և տիտաններ» (անգլ.՝ Builders & Titans)
«Նկարիչներ և արտիստներ» (անգլ.՝ Artists & Entertainers)
«Գիտնականներ և մտածողներ» (անգլ.՝ Scientists & Thinkers)
«Հերոսներ և կուռքեր» (անգլ.՝ Heroes & Icons)


== 20-րդ դարի անձնանց ցուցակ ==

1999 թվականի հունիսին հրապարակվել է 20-րդ դարի ամենանշանակալի անձանց ցուցակը՝ «Time 100: 20-րդ դարի հերոսներ և կուռքեր» (անգլ.՝ TIME 100: Heroes & Icons of the 20th Century): Թեկնածուներին ընտրել է ամերիկացի պատմաբանների, լրագրողների և քաղաքական գործիչների հանձնաժողովը։


== Ցուցակներում բազմակի ընդգրկված անձինք ==
Հետևյալ ցուցակում ընդգրկված են անձինք, որոնք հայտնվել են ցուցակում առնվազն երեք անգամ։ Որոշ մարդիկ, ինչպիսին է օրինակ Օփրա Ուինֆրին, ընդգրկվել են նաև Թայմի «20-րդ դարի կարևորագույն մարդկանց» ցուցակում։ Նրանք նշված են շեղատառով։


=== Ընդգրկվել են հինգ կամ ավելի անգամներ ===

		
		
		
		
		
		
		
		
		
		
		
		


=== Ընգրկվել են չորս անգամ ===

		
		
		
		
		
		
		
		
		
		
		
		
		


=== Ընգրկվել են երեք անգամ ===

		
		
		
		
		
		
		
		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
TIME 100-ում 2020 թվականին ընդգրկված անձանց ցանկը(անգլ.)
TIME 100-ում 2019 թվականին ընդգրկված անձանց ցանկը(անգլ.)
TIME 100-ում 2018 թվականին ընդգրկված անձանց ցանկը(անգլ.)
TIME 100-ում 2017 թվականին ընդգրկված անձանց ցանկը(անգլ.)
TIME 100-ում 2016 թվականին ընդգրկված անձանց ցանկը(անգլ.)
TIME 100-ում 2015 թվականին ընդգրկված անձանց ցանկը(անգլ.)
TIME 100-ում 2014 թվականին ընդգրկված անձանց ցանկը(անգլ.)
TIME 100-ում 2013 թվականին ընդգրկված անձանց ցանկը(անգլ.)
TIME 100-ում 2012 թվականին ընդգրկված անձանց ցանկը(անգլ.)
TIME 100-ում 2011 թվականին ընդգրկված անձանց ցանկը(անգլ.)
TIME 100-ում 2010 թվականին ընդգրկված անձանց ցանկը(անգլ.)
TIME 100-ում 2009 թվականին ընդգրկված անձանց ցանկը(անգլ.)
TIME 100-ում 2008 թվականին ընդգրկված անձանց ցանկը(անգլ.)
TIME 100-ում 2007 թվականին ընդգրկված անձանց ցանկը(անգլ.)
TIME 100-ում 2006 թվականին ընդգրկված անձանց ցանկը(անգլ.)
TIME 100-ում 2005 թվականին ընդգրկված անձանց ցանկը(անգլ.)
TIME 100-ում 2004 թվականին ընդգրկված անձանց ցանկը(անգլ.)
Վարձու ամուսինը

Վարձու ամուսինը (Օրիգինալ։ Marido en alquiler),  իսպանալեզու հեռուստանովել է, նկարահանված Տելեմունդո  և Բրազիլական Ռեբե Գլոբո հեռուստաընկերության կողմից։ Վարձու ամուսինը Բրազիլական "Fina estampa" հեռուստասերիալի վերափոխված տարբերակն է։ Գլխավոր դերերում՝ Սոնյա Սմիթ,  Խուան Սոլեր, Մարիտցա Ռոդրիգես և Միգել Վարոնի։

Հեռարձակումը իրականացվել է մի քանի փուլով՝

1)2013 հուլիսի 10-ից 2013 հոկտեմբերի 18, որը փոխարինեց "Տիրուհին" հեռուստանովելին2) Հոկտեմբերի 21-ից Նոյեմբերի 8-ը հեռարձակումները կատարվում էին 2 ժամով, երբ հեռուստասերիալը սկսեց փոխարինել նար "Տիրուհին և Ծառան" հեռուստանովելին։
3) Հեռարձակման ժամանակահատվածի փափոխության հետ նաև Նոյեմբերի 11-ից 2014 Հունվարի 13-ը այն սկսվեց հեռարձակվել 1 ժամանոց սերիաներով։
Մարիտցա Ռոդրիգեսը և Միգել Վարոնին ֆաների կողմից ընտրվեցին այս սերիալի որպես լավագույն աստղեր։
Անա Բարբարան՝ հեռուստասերիալի Yo soy la Mujer (Ես եմ այն կինը) սաունդթրեքի հեղինակնույնպես մասնակցություն է ունեցել հեռուստասերիալում։ Տվյալ սերիան հեռարձակվել է Նոյեմբերի 1-ին, 2013։


== Ծանոթագրություններ ==
Ատրպատականի հայոց թեմ

Ատրպատականի հայոց թեմ, հայերի ամենաառաջին թեմն Իրանի տարածքում։ Առաջին հիշատակությունները թվագրվում են 12-րդ դարին։ Նախքան 1833 թվականին Թավրիզ տեղափոխվելը, գտնվում էր սուրբ Թադեոս առաքյալի վանքում (Մակու քաղաքի մոտ)։ Ազգային առաջնորդարանը մինչև 1936 թվականը գտնվում էր սուրբ Մարիամ Աստվածածին եկեղեցում՝ Ղալա թաղամասում։ Հետագայում այն տեղափոխվեց նախկին թեմական միջնակարգ դպրոցը, որը գտնվում է Թավրիզի հարավային Շարիաթի փողոցում, և մինչև այժմ էլ գտնվում է այնտեղ։
Թավրիզի գործող եկեղեցիներն են'

սուրբ Մարիամ Աստվածածին եկեղեցի, գտնվում է Ղալա թաղամասում, կառուցվել է 1782 թվականին
սուրբ Մարիամ Աստվածածին եկեղեցի (Մարիամ Նանե), գտնվում է Մարալան թաղամասում, կառուցվել է 18-19 դարերում։
սուրբ Մարգիս եկեղեցի, գտնվում է Լիլավա թաղամասում, կառուցվել է 1845 թվականին
Հայոց ազգային գերեզմանատան սուրբ Շողակաթ մատուռ, հիմնվել է 1940 թվականինԵվս 12 այլ կանգուն եկեղեցիներ են գտնվում Թավրիզի շրջակայքում։
Ատրպատականի թեմի եկեղեցիները ավելի քան տասը հարյուրամյակի պատմություն ունեն։ Արևելյան և Արևմտյան Ադրբեջանի եկեղեցիների թիվը 223 է, որոնցից 42-ը կանգուն են, մի մասն էլ՝ վերանորոգվում։ Այդպիսիններից է Մարաղայի սուրբ Հովհաննես եկեղեցին՝ միակը այդ քաղաքում, որի նորոգումն ավարտվել է 2013 թվականին։


== Աղբյուրներ ==

Ժանետ Տ Լազարյան (2012)։  Լիա Իվանեան, ed.։ Իրանահայոց Հանրագիտարան։ Երեկան: ՎՄՎ ՊՐԻՆՏ։ ISBN 978-9939-60-154-0
Լեուվարդեն (համայնք)

Լեուվարդեն (հոլ.՝ Leeuwarden ( արտասանություն), ֆրիզերեն՝ Ljouwert, ( արտասանություն)), համայնք Նիդերլանդների Ֆրիսլանդ մարզում։ Տարածքը 79,74 կմ² է, բնակչությունը՝ 94.844 (2011 թ.)։ Մեկ շնչի տարեկան միջին եկամուտը 12.300 եվրո է։
(7749) Ջեքշմիդտ

(7749) Ջեքշմիդտ (անգլ.՝ Jackschmitt), աստերոիդ աստերոիդների հիմնական գոտում։ Հայտնաբերվել է 1988 թվականի մայիսի 12-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 2,630718 ա. մ., առավելագույնը մոտենում է 1,6838 ա. մ. հեռավորության վրա և հեռանում 3,5776 ա. մ.։ Արեգակի շուրջ մեկ ամբողջական պտույտ է կատարում 1558,51 երկրային օրվա ընթացքում, իր ուղեծրով շարժվելով միջինում 0,23099 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 29,38° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7749) Ջեքշմիդտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժիվայկինո

Ժիվայկինո (ռուս.՝ Живайкино), գյուղ Ռուսաստանի, Ուլյանովսկի մարզի Բարիշսկի շրջանի կազմում։
Բնակչությունը վերջին հայտնի գրանցված տվյալներով կազմում էր 1142 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արիֆ Հուսեյնով

Արիֆ Շախբազ օղլի Հուսեյնով (ադրբ.՝ Arif Şahbaz oğlu Hüseynov, հոկտեմբերի 30, 1943(1943-10-30), Qala, Խազարի շրջան, Բաքու, Ադրբեջանական ԽՍՀ, ԽՍՀՄ), սովետական, ադրբեջանցի նկարիչ, Ադրբեջանի Հանրապետության վաստակավոր նկարիչ (1992), Ադրբեջանի Հանրապետության ժողովրդական նկարիչ (2006), գրքերի պատկերազարդման հեղինակ երեխաների և մեծերի համար։


== Կենսագրություն ==
Արիֆ Հուսեյնովը ծնվել է 1943 թվականին, Բաքվի Կալա գյուղում։ 1960-1962 թվականներին սովորել է Ազիմ Ազիմզադեյի անվան արվեստի դպրոցում։ 1965-1972 թվականներին սովորել է Ադրբեջանի մշակույթի և արվեստի պետական համալսարանում։ Այժմ Արիֆ Հուսեյնովի գործերը ցուցադրվում են Ադրբեջանի արվեստի ազգային թանգարանում, Մոսկվայի Արևելյան ժողովուրդների արվեստի պետական թանգարանում, Ադրբեջանի պետական արվեստի պատկերասրահում, ինչպես նաև մասնավոր հավաքածուներում Новости-Культура Archived 2019-12-24 at the Wayback Machine.:
1975 թվականից նա նկարիչների միության անդամ է։ Նրա մենակատար ցուցահանդեսները մինչ այժմ անցկացվում են աշխարհի տարբեր քաղաքներում `Մոսկվայում, Պրահայում, Ստամբուլում, Տոկիոյում և Բաքվում։


== Աղբյուրներ ==
Arif Hüseynov, Azərbaycan nağılı, Bakı, 2012.


== Ծանոթագրություններ ==